**PRVO PRIOPĆENJE**

**Poziv za dostavu radova**

Sveučilište u Mostaru, Hrvatska akademija za znanost i umjetnost u BiH i Sveučilište u Zagrebu te suorganizatori Sveučilište u Splitu, Sveučilište u Dubrovniku, Sveučilište u Slavonskom Brodu, Sveučilište Sjever i Sveučilište J.J. Strossmayera u Osijeku imaju čast pozvati članove domaće i međunarodne znanstvene zajednice i zainteresiranu stručnu javnost da dostavljanjem znanstvenih ili stručnih članaka budu sudionici Međunarodne znanstveno-stručne konferencije ***„Uloga znanosti u procesu integracija Bosne i Hercegovine“*** koja će se održati u Neumu, 20. travnja 2023. godine.

Organizacijski odbor Međunarodne znanstveno-stručne konferencije ***„Uloga znanosti u procesu integracija Bosne i Hercegovine“*** usvojio je sljedeće teme konferencije:

* Europski istraživački prostor i europski prostor visokog obrazovanja u svjetlu integracija Bosne i Hercegovine
* Potencijal Bosne i Hercegovine u području istraživanja i inovacija

Molimo da elektronskim putem na adresu: conference.neum@sum.ba dostavite prijavu Vašeg rada kao i sažetak u naznačenim rokovima.

Prijem Vaše prijave potvrditi ćemo elektronskim putem na adresu s koje je prijava upućena. Autori čije teme/sažetci budu prihvaćeni dobit će, do naznačenog roka, obavijest o prihvaćanju teme/sažetka.

**Važne napomene za autore:**

1. Prijava sudjelovanja i sažetci koji pristignu nakon predviđenog roka neće biti razmatrani.
2. Razmatrat će se isključivo prijave i sažetci autora koji imaju znanstvene afilijacije.
3. Teme/sažetci se mogu prijaviti individualno ili u koautorstvu.
4. Svi pristigli radovi proći će dvostruku slijepu recenziju.
5. Radovi koji budu zahtijevali veće preinake ili dopune bit će vraćeni autoru/ima na preradu prije objavljivanja.
6. Svi radovi koji prođu recenzijski postupak, bit će kategorizirani i objavljeni u zborniku.

**Važni datumi:**

20. travnja 2023. - održavanje konferencije

do 20. travnja 2023. - zaprimanje prijave teme i sažetaka

do 1. listopada 2023. - zaprimanje cjelovitih radova

Više informacija, obrazac za prijavu teme/sažetka kao i pravilnik o pisanju radova dostupan je na stranici konferencije <https://conference-neum.sum.ba/>